Pok Ya Cong Codei, Siti di Hati

Pok Ya Cong Codei, Siti di Hati adalah sebuah telefilem drama Malaysia 2018 yang ditulis dan diarah oleh Sabri Yunus dan merupakan kesinambungan dari Pok Ya Cong Codei. Ia akan memulakan tayangan perdana bermula 30 Jun 2018 di Astro Citra dan Mustika HD.

Sinopsis
Pok Ya masih tidak dapat melupakan Siti, isterinya yang telah lari. Untuk mengubati luka hatinya, Pok Ya bernikah dengan anak kawannya, tetapi isteri barunya tidak selembut Siti.

Pelakon
 Sabri Yunus sebagai Pok Ya
 Wan Hanafi Su sebagai Mamat
 Mawar Rashid sebagai Senah
 Issey Titan sebagai Rosit
 Saidi Sabri sebagai Halim
 Zee Khan Hussein sebagai Siti

Penerbitan
Selepas Pok Ya Cong Codei mendapat sambutan positif dari penonton, pengarah dan penulis skripnya, Sabri Yunus mengumumkan akan menerbitkan kesinambungan telefilem ini yang akan dibincangkan bersama pihak pengurusan Astro pada 15 Februari. Beliau berkata dalam temuramah bersama mSTAR Online: “Belum jadi lagi tetapi perbincangan ke arah itu memang ada malah saya akan bertemu dengan pihak Astro bagi membincangkan mengenai perkara itu,”.

Pada Mac 2018, Sabri membuat keputusan untuk mempatenkan nama 'Pok Ya Cong Codei' selepas mendapat Hak Paten. Beliau berbuat demikian bagi melindungi dan mengelakkan nama itu daripada disalah guna oleh pihak yang tidak sepatutnya selepas menerima nasihat dari rakan peguam.

Rujukan

Pautan luar
 

Filem Malaysia tahun 2018